1. pielikums 
Uzaicinājumam uz apspriedi 
ar piegādātājiem Nr. DRS 2025/28/Apspriede

Atklāta konkursa 
"Dabasgāzes piegāde", 
identifikācijas Nr. DRS 2025/28, ietvaros

IESPĒJAMĀS KVALIFIKĀCIJAS PRASĪBAS 
	Nr.
p.k.
	Atbilstība kvalifikācijas (atlases) prasībām
	Iesniedzamie dokumenti
 kvalifikācijas apliecināšanai

	1.
	Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) un pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
	Pretendenta pieteikums dalībai iepirkuma procedūrā, kurš sagatavots saskaņā ar nolikuma 1. pielikumā pievienoto formu.
Papildus tam, ir jānorāda šāda informācija:
pretendenta adrese, telefona/faksa numurs, e-pasts, ziņas par to, vai pretendents un tā piesaistītā apakšuzņēmēja uzņēmums ir MVU (mazais un vidējais uzņēmums)- Papildu informācija: https://www.iub.gov.lv/lv/node/98
 “Skaidrojums par mazajiem un vidējiem uzņēmumiem”; bankas rekvizīti: nosaukums, kods, konts; Persona, kura, gadījumā, ja pretendentam tiks piešķirtas tiesības slēgt iepirkuma līgumu, ir tiesīga parakstīt iepirkuma līgumu).
Informācija par Latvijā reģistrēta pretendenta reģistrācijas faktu, tiks iegūta publiskā datubāzē.
Ja attiecīgu informāciju publiskajās datubāzēs nevarēs iegūt vai netiks iegūta pilnīga informācija, to pieprasīs pretendentam.
Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.

	2.
	Pretendents ir reģistrēts Sabiedrisko pakalpojumu regulēšanas komisijas dabasgāzes tirgotāju reģistrā.
	Reģistrācijas fakts tiks pārbaudīs Sabiedrisko pakalpojumu regulēšanas komisijas tīmekļa vietnē: https://www.sprk.gov.lv.
Ārvalstī reģistrēts Pretendents iesniedz attiecīgās valsts attiecīgā reģistra izdotu dokumentu, kas apliecina reģistrācijas faktu (ja reģistrāciju un reģistrācijas dokumenta izsniegšanu paredz attiecīgās valsts normatīvo aktu regulējums), kā arī apliecinājumu, ka uz līguma slēgšanas brīdi, kuru nosaka Pasūtītājs, tas būs reģistrēts Sabiedrisko pakalpojumu regulēšanas komisijas Dabasgāzes tirgotāju reģistrā kā aktīvs dabasgāzes tirgotājs.

	3.
	Pretendentam ir noslēgts pārvades sistēmas pakalpojumu līgums ar pārvades sistēmas operatoru un ir saņemts pārvades sistēmas operatora piešķirtais balansēšanas portfeļa identifikators.
	Ar pārvades sistēmas operatoru noslēgta līguma kopija 

vai 

apliecinājums, ka Pretendentam ir noslēgts vai līdz Iepirkuma līguma noslēgšanas brīdim, kuru nosaka Pasūtītājs, tiks noslēgts pārvades sistēmas pakalpojumu līgums ar Pārvades sistēmas operatoru un ir/tiks saņemts Pārvades sistēmas operatora piešķirtais balansēšanas portfeļa identifikators.

	4.
	Pretendentam ir noslēgts sadales sistēmas pakalpojumu līgums ar sadales sistēmas operatoru.
	Ar sadales sistēmas operatoru noslēgta līguma kopija

vai

Apliecinājums, ka Pretendentam ir noslēgts vai līdz Iepirkuma līguma noslēgšanas brīdim tiks noslēgts sadales sistēmas pakalpojumu līgums ar Sadales sistēmas operatoru.



5. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
6. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību (vadošais dalībnieks, lietvedis), katra piegādātāju apvienības dalībnieka veicamo darbu apjoms, atbildība un citi nosacījumi.
Prasības attiecībā uz tehniskajām un profesionālajam spējām var apliecināt viens no piegādātāju apvienības dalībniekiem, vai abi dalībnieki kopā. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.
Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
7. Ja Pretendents līguma izpildē plāno iesaistīt apakšuzņēmējus, Pretendents savā piedāvājumā (nolikuma 1. pielikums) norāda visus tos apakšuzņēmējus, kuru sniedzamo pakalpojumu vērtība ir vismaz 10 000 euro no kopējās iepirkuma līguma vērtības, vai lielāka, un katram šādam apakšuzņēmējam izpildei nododamo līguma daļu procentos un naudas izteiksmē. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.










TEHNISKĀ SPECIFIKĀCIJA
(Tehniskās specifikācijas sagatavošanas datums: 07.04.2025.)


	Nr.
p.k.
	Gazificētā objekta adrese
	Prognozētais dabasgāzes apjoms 12 mēnešiem, m3
	Atļautā maksimālā slodze

	1.
	18. novembra iela 311, Daugavpils, LV-5413
	129656
	
70 m3/h




1. Pretendentam jānodrošina dabasgāzes piegāde atbilstoši Enerģētikas likuma, Ministru kabineta 2017. gada 7. februāra noteikumu Nr.78 “Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasībām.
2. Prognozētajam dabasgāzes apjomam ir informatīva nozīme. Pasūtītājam nav pienākums pilnībā izmantot norādīto apjomu, un pretendentam nav tiesību šajā sakarā izvirzīt kādas pretenzijas, piemērot līgumsodus vai citas sankcijas. Pasūtītājs ir tiesīgs iegādāties tādu dabasgāzes apjomu, kāds nepieciešams tā darbības nodrošināšanai, un samazināt vai palielināt norādīto apjomu atkarībā no gadalaika un laikapstākļiem.
3. Apkures sezonas uzsākšanas un beigu termiņu nosaka pasūtītājs, un pretendentam nav tiesību izvirzīt jebkādas pretenzijas šajā sakarā.

Dabasgāzes patēriņš*

	Mēnesis
	Dabasgāzes patēriņš m3
	Dabasgāzes patēriņš kWh

	2022. gads
	
	

	Marts
	21495
	225599.68

	Aprīlis
	17499
	184380.96

	Maijs
	11161
	117180

	Jūnijs
	2856
	30192.38

	Jūlijs
	2754
	29501.01

	Augusts
	2758
	29514.44

	Septembris
	7083
	76220.1

	Oktobris
	11711
	126238.24

	Novembris
	17066
	183163.37

	Decembris
	20273
	218713.68

	2023. gads
	
	

	Janvāris
	19862
	216717.73

	Februāris
	18881
	201518.39

	Marts
	17334
	189667.97

	Aprīlis
	10419
	114728.97

	Maijs
	6075
	65242.87

	Jūnijs
	2732
	29592.7

	Jūlijs
	2718
	29343.91

	Augusts
	2659
	28796.42

	Septembris
	2761
	29359.39

	Oktobris
	10571
	112685.98

	Novembris
	16321
	172902.15

	Decembris
	19323
	205862.62

	2024. gads
	
	

	Janvāris
	23231
	248371.63

	Februāris
	16511
	177107.42

	Marts
	15185
	161145.67

	Aprīlis
	9718
	105527.48

	Maijs
	5006
	54058.55

	Jūnijs
	2743
	30060.48

	Jūlijs
	2602
	28326.44

	Augusts
	2688
	28794.98

	Septembris
	2689
	29760.43

	Oktobris
	11006
	117631.81

	Novembris
	13807
	147824.33

	Decembris
	16595
	179038.93

	2025. gads
	
	

	Janvāris
	16631
	179655.79

	Februāris
	17187
	184655.45


*Dati par 2022.-2025. gadu paredzēti tikai informatīviem nolūkiem.





Sagatavoja:
SIA “Daugavpils reģionālā slimnīca”’
Ēku apsaimniekojamās teritorijas pārzinis S. Kislijs





TEHNISKAIS UN FINANŠU PIEDĀVĀJUMS


Saskaņā ar iepirkuma procedūras “Dabasgāzes piegāde”, iepirkuma identifikācijas Nr. DRS 2025/28, nolikumu, mēs apstiprinām, ka piekrītam iepirkuma noteikumiem, spējam SIA “Daugavpils reģionālā slimnīca” 12 mēnešu laikā pārdot dabasgāzi iepirkuma Tehniskajā specifikācijā norādītajā apjomā un piedāvājam pārdot dabasgāzi visā iepirkuma līguma darbības laikā par šādu fiksētu cenu:


	Nosaukums
	Mērvienība
	Fiksēta (nemainīga) cena par vienu vienību EUR bez PVN*

	
Dabasgāze

	
1 kWh
	




* - Dabasgāzes cena ir jānorāda ar 5 (piecām) zīmēm aiz komata.


Fiksētajā (nemainīgajā) cenā par vienu vienību ir ietvertas visas ar iepirkuma priekšmetu saistītās izmaksas, t.sk. dabasgāzes vērtība, balansēšanas pakalpojuma izmaksas, dabasgāzes uzglabāšanas pakalpojuma izmaksas (ja attiecināmas), pārvades sistēmas pakalpojuma – pārvades jaudas izmaksas, darbaspēka izmaksas, rēķinu izrakstīšanas, maksājumu iekasēšanas un apstrādes izmaksas, atlaides un piemaksas, visi iespējamie riski, kas saistīti ar tirgus cenu svārstībām Līguma izpildes laikā, kā arī visi nodokļi (izņemot PVN un akcīzes nodokli), nodevas un citi ar dabasgāzes iegādi saistītie izdevumi. Cena neiekļauj pārvades sistēmas pakalpojuma – izejas punkta Latvijas lietotāju apgādei izmaksas un sadales sistēmas pakalpojumu izmaksas.







______________________________________                     ________________      
 (Pretendenta pilnvarotās personas ieņemamais amats)                                    (vārds, uzvārds)

 _________________________
  (Dokumenta aizpildīšanas datums)


LĪGUMA PROJEKTS

Dokumenta datums ir Puses pēdējā elektroniskā paraksta 
un tā laika zīmoga datums 

Sabiedrība ar ierobežotu atbildību “Daugavpils reģionālā slimnīca”, reģistrācijas Nr. 41503029600, juridiskā adrese Vasarnīcu ielā 20, Daugavpilī, LV-5417, tās valdes priekšsēdētājas Intas Vaivodes un valdes locekļa Edgara Labsvīra personās, kuri darbojas uz Statūtu pamata (turpmāk – Lietotājs), no vienas puses, un
_________________________, reģistrācijas Nr. ________________, juridiskā adrese __________________, tās __________ (amats) __________________ (vārds, uzvārds) personā, kura darbojas uz statūtu pamata (turpmāk – Tirgotājs), no otras puses, 

abi kopā un katrs atsevišķi saukti – Puses/Puse, pamatojoties uz iepirkuma procedūras “Dabasgāzes piegāde”, identifikācijas Nr. DRS 2025/28 (turpmāk – Iepirkuma procedūra), rezultātiem noslēdz piegādes līgumu (turpmāk - Līgums) par sekojošo:

1. Līguma priekšmets
0. Tirgotājs pārdod, un Lietotājs pērk dabasgāzi atbilstoši Latvijas Republikā spēkā esošajiem normatīvajiem aktiem, šī Līguma noteikumiem, Iepirkuma procedūras tehniskajai specifikācijai (Līguma 1. pielikums) un Tehniskajam un finanšu piedāvājumam (Līguma 2. pielikums) (turpmāk – Pakalpojums).
0. Tehniskajā specifikācijā norādītie dabasgāzes apjomi ir uzskatāmi par prognozētajiem apjomiem visā Līguma darbības laikā. Lietotājs ir tiesīgs samazināt vai palielināt Līguma 1. pielikumā norādīto prognozēto dabasgāzes apjomu un iegādāties tādu apjomu, kāds ir nepieciešams tā darbības nodrošināšanai. Tirgotājam nav tiesību pieprasīt, lai Lietotājs Līguma darbības laikā nopirktu un apmaksātu dabasgāzi specifikācijā minētajā apjomā.
0. Visa šī Līguma ietvaros iegādātā dabasgāze tiek izmantota kā kurināmais Lietotāja gazificētajā objektā, kas norādīts Līguma 1. pielikumā.
0. Atļautā maksimālā slodze gazificētajā objektā norādīta Līguma 1. pielikumā.
0. Dabasgāzes īpašuma tiesību nodošana notiek uz Lietotāja dabasgāzes apgādes sistēmas piederības robežas.
0. Parakstot šo Līgumu, Lietotājs apliecina, ka tam ir gazificētā objekta lietošanas tiesības.
0. Līguma izpildes vieta: 18. novembra iela 311, Daugavpils, LV-5413.

1. Līguma darbības termiņš
2.1. Līgums stājas spēkā ar brīdi, kad to ir parakstījušas abas Puses, un ir spēkā līdz brīdim, kad Puses ir izpildījušas visas savas saistības, vai līdz brīdim, kad Līgums tiek izbeigts pirms termiņa Līgumā vai normatīvajos aktos noteiktajā kārtībā.
2.2. Tirgotājs pārdod dabasgāzi Lietotājam no 2025. gada ___. ___________ līdz 2026. gada ___. ____________ vai līdz brīdim, kad ir izlietota Līguma 4.3. apakšpunktā minētā Līguma kopējā summa (atkarībā no tā, kurš no nosacījumiem iestājas pirmais).

3. Dabasgāzes apgādes sistēmas pakalpojumi
3.1. Tirgotājs nodrošina, ka atbilstoši normatīvajiem aktiem uz šī Līguma noslēgšanas dienu un visā Līguma darbības laikā tam ir spēkā esoši līgumi par sistēmas pakalpojumu (dabasgāzes uzglabāšanas (ja attiecināms), pārvades un sadales sistēmas pakalpojumu) un balansēšanas pakalpojuma nodrošināšanu Lietotājam un ka Tirgotājs ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju.
3.2. Dabasgāzes piegādi Lietotājam gazificētajā objektā līdz dabasgāzes apgādes sistēmas piederības robežai atļautās maksimālās slodzes robežās nodrošina sadales sistēmas operators normatīvajos aktos noteiktajā kārtībā.
3.3. Lietotājam ir saistošas normatīvajos aktos paredzētās un sadales sistēmas operatora izstrādātajā un tā tīmekļa vietnē https://www.gaso.lv publicētajā sadales sistēmas pakalpojumu izmantošanas kārtībā noteiktās prasības.
3.4. Lietotājam ir pienākums nepārsniegt gazificētajā objektā atļauto maksimālo slodzi. Atļautā maksimālā slodze var tikt palielināta normatīvajos aktos noteiktajā kārtībā. Pēc tam, kad Lietotājs un sadales sistēmas operators ir vienojušies par atļautās maksimālās slodzes palielināšanu, Līgumā tiek izdarīti attiecīgi grozījumi.

4. Līguma summa, saņemtās dabasgāzes uzskaites un norēķinu kārtība
4.1. Tirgotājs pārdod, un Lietotājs pērk dabasgāzi par fiksētu cenu ____________ EUR par kWh, kas ir noteikta Tirgotāja tehniskajā un finanšu piedāvājumā (Līguma 2. pielikums), un tajā ietilpst dabasgāzes cena, dabasgāzes tirdzniecības uzcenojums, visas ar iepirkuma priekšmetu saistītās izmaksas, t.sk. balansēšanas pakalpojuma izmaksas, dabasgāzes uzglabāšanas pakalpojuma izmaksas (ja attiecināmas), pārvades sistēmas pakalpojuma – pārvades jaudas izmaksas, darbaspēka izmaksas, rēķinu izrakstīšanas, maksājumu iekasēšanas un apstrādes izmaksas, atlaides un piemaksas, visi iespējamie riski, kas saistīti ar tirgus cenu svārstībām Līguma izpildes laikā, kā arī visi nodokļi (izņemot pievienotās vērtības nodokli (turpmāk – PVN) un akcīzes nodokli), nodevas un citi ar dabasgāzes tirdzniecību saistītie izdevumi.
4.2. Kopējo maksājumu veido Tirgotāja fiksētā cena, dabasgāzes sadales sistēmas pakalpojumi, dabasgāzes pārvades sistēmas pakalpojumi – izejas punktu Latvijas lietotāju apgādei, pievienotās vērtības nodoklis un akcīzes nodoklis.
4.3. Līguma kopējā summa ir līdz 200 000,00 EUR (divi simti tūkstoši euro un 00 centu) bez PVN. PVN tiek maksāts papildus saskaņā ar spēkā esošiem normatīvajiem aktiem. 
4.4. Norēķini par Lietotāja faktiski patērēto dabasgāzi tiek veikti reizi mēnesī atbilstoši komercuzskaites mēraparātu rādījumiem. Papildus maksai par patērēto dabasgāzi Tirgotājs rēķinā ietver maksu par pārvades sistēmas pakalpojuma – izejas punkta Latvijas lietotāju apgādei izmantošanu un sadales sistēmas pakalpojumiem, ņemot vērā sistēmas operatoru sniegtos aprēķinus par dabasgāzes patēriņu gazificētajā objektā un ņemot vērā spēkā esošajos normatīvajos aktos noteiktajā kārtībā apstiprinātos sistēmas pakalpojumu tarifus. Informācija par spēkā esošajiem tarifiem pieejama Sabiedrisko pakalpojumu regulēšanas komisijas tīmekļa vietnē www.sprk.gov.lv.
4.5. Maksu par faktiski patērēto dabasgāzi Tirgotājs aprēķina, ņemot vērā sadales sistēmas operatora sniegtos aprēķinus par dabasgāzes patēriņu gazificētajā objektā un ņemot vērā šī Līguma 4.1. apakšpunktā noteikto dabasgāzes cenu.
4.6. Lietotāja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos.
4.7. Komercuzskaites mēraparātu rādījumus Lietotājs paziņo sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļvietnē publicētajā Sadales sistēmas pakalpojumu izmantošanas kārtībā. Lietotāja norēķiniem ar Tirgotāju par patērēto dabasgāzi, kā arī saņemtajiem sistēmas pakalpojumiem sadales sistēmas operators uzskaitīto dabasgāzes daudzumu pārrēķina kWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.
4.8. Elektroniski sagatavotu rēķinu par Lietotāja iepriekšējā mēnesī faktiski patērēto dabasgāzes apjomu un saņemtajiem sistēmas pakalpojumiem Tirgotājs iesniedz Lietotājam līdz kārtējā mēneša 15. datumam, nosūtot to uz Lietotāja e-pasta adresi rekini@siadrs.lv. Šādi E-rēķini ir derīgi bez paraksta. Tirgotājs sagatavo E-rēķinus atbilstoši spēkā esošo normatīvo aktu prasībām attiecībā uz E-rēķinā norādāmo informāciju. Uz E-rēķina tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Izpildītājs to nosūtījis uz Pasūtītāja norādīto e-pasta adresi.
4.9. Tirgotāja sagatavotajiem rēķiniem, papildus normatīvajos aktos noteiktajiem datiem, jāsatur Līguma numuru.
4.10. Tirgotāja izrakstītā rēķina apmaksa tiek veikta 30 (trīsdesmit) kalendāro dienu laikā pēc tā saņemšanas.
4.11. Ja Lietotājs nepiekrīt rēķinā norādītajam vai arī dabasgāzes piegāde un sistēmas pakalpojumi nav sniegti saskaņā ar Līgumu, Lietotājs 5 (piecu) darba dienu laikā pēc rēķina saņemšanas dienas nosūta Tirgotājam iebildumus par rēķinā norādīto. Šajā gadījumā Tirgotājs izskata Lietotāja iebildumus un pārbauda izrakstīto rēķinu 5 (piecu) darba dienu laikā, un pārbaudes rezultātus paziņo Lietotājam.
4.12. Ja 5 (piecu) darba dienu laikā pēc rēķina saņemšanas dienas Lietotājs nav iesniedzis Tirgotājam pretenzijas/iebildumus par saņemto rēķinu un/vai tajā norādīto, attiecīgais rēķins atzīstams par sagatavotu atbilstoši Līguma noteikumiem.
4.13. Maksājumi tiek veikti ar pārskaitījumu uz Tirgotāja rēķinā norādīto bankas kontu. Maksājums tiek uzskatīts par veiktu dienā, kad Lietotājs šo maksājumu ir veicis savā bankā.

1. Tirgotāja tiesības un pienākumi
0. Tirgotājam ir pienākums:
0. Nodrošināt, ka atbilstoši Latvijas Republikā spēkā esošajiem normatīvajiem aktiem Tirgotājs uz šī Līguma noslēgšanas dienu un visā Līguma darbības laikā ir reģistrēts Dabasgāzes tirgotāju reģistrā un ir tiesīgs tirgot dabasgāzi Latvijas Republikas teritorijā.
0. Nodrošināt, ka atbilstoši normatīvajiem aktiem uz šī Līguma noslēgšanas dienu un visā Līguma darbības laikā Tirgotājam ir spēkā esoši līgumi par sistēmas pakalpojumu (dabasgāzes uzglabāšanas (ja attiecināms), pārvades un sadales sistēmas pakalpojumu) un balansēšanas pakalpojuma nodrošināšanu Lietotājam. 
0. Pēc Lietotāja pieprasījuma iesniegt Lietotājam sistēmas operatoru izsniegtus apliecinājumus par Tirgotāja noslēgto, spēkā esošu sistēmas pakalpojumu līgumiem.
0. Piegādāt dabasgāzi Lietotājam par Līgumā noteikto cenu Lietotājam nepieciešamajā daudzumā atbilstoši tehniskajā specifikācijā noteiktajām prasībām.
0. Nodrošināt, ka visā Līguma darbības laikā Tirgotājam būs pietiekami resursi, lai nodrošinātu Lietotājam piegādājamo dabasgāzes apjomu ne mazāk, kā noteikts Līguma 1. pielikumā.
0. Norēķināties ar sistēmas operatoriem par Lietotājam sniegtajiem sistēmas pakalpojumiem, citiem pakalpojumiem un nodokļiem.
0. Ievērot un pildīt citus normatīvajos aktos noteiktos pienākumus.
0. Tirgotājam ir tiesības:
1. Saņemt samaksu par Lietotāja faktiski patērēto dabasgāzi un saņemtajiem sistēmas pakalpojumiem Līgumā noteiktajā apjomā un kārtībā.
1. Summas, kas saņemtas no Lietotāja, neatkarīgi no Lietotāja norādītā maksājuma mērķa vispirms novirzīt neizpildīto maksājuma saistību dzēšanai.
1. Pieprasīt Lietotājam iesniegt dokumentus, kas apliecina gazificētā objekta lietošanas tiesības. Ja Lietotājs sniedz nepatiesu informāciju par lietošanas tiesībām uz gazificēto objektu, tas sedz visus zaudējumus, kas radušies šādas informācijas sniegšanas rezultātā.
1. Pieprasīt un saņemt Lietotāja rīcībā esošo informāciju, lai Tirgotājs un sadales sistēmas operators varētu netraucēti pildīt tiem normatīvajos aktos un šajā Līgumā noteiktos pienākumus un īstenot paredzētās tiesības.
1. Normatīvajos aktos noteiktajos gadījumos lūgt sadales sistēmas operatoram pārtraukt dabasgāzes piegādi Lietotāja gazificētajā objektā.
1. Piesaistīt apakšuzņēmējus, ja tie ir norādīti iepirkumā iesniegtajā Tirgotāja piedāvājumā un/vai iepriekš rakstveidā paziņoti Lietotājam.
1. Izmantot citas normatīvajos aktos Tirgotājam paredzētās tiesības.
0. Ja Tirgotājs, iesniedzot piedāvājumu iepirkumā, tam noteiktās kvalifikācijas prasības izpildījis, balstoties uz apakšuzņēmēja pieredzi, kvalifikāciju un iespējām, šāda apakšuzņēmēja nomaiņa Līguma darbības laikā iespējama, tikai rakstveidā saskaņojot ar Lietotāju, ievērojot šī Līguma 7. punktā noteikto kārtību.
0. Tirgotājs Līguma izpildes gaitā pilnā mērā atbild par savu piesaistīto apakšuzņēmēju pakalpojumiem, kā arī par viņu pieļautām kļūdām. Tirgotājs ir atbildīgs pret Lietotāju un trešajām personām par visiem zaudējumiem, kuri radušies Tirgotāja piesaistīto apakšuzņēmēju saistību izpildes un/vai neizpildes ietvaros.

1. Lietotāja tiesības un pienākumi
1. Lietotājam ir pienākums:
0. Samaksāt Tirgotājam par Lietotāja faktiski patērēto dabasgāzi un saņemtajiem sistēmas pakalpojumiem Līgumā noteiktajā kārtībā un termiņā.
0. Ievērot normatīvajos aktos paredzētās un sadales sistēmas operatora izstrādātajā un tā tīmekļa vietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
0. Paziņot sadales sistēmas operatoram komercuzskaites mēraparātu rādījumus saņemtās dabasgāzes uzskaitei, ievērojot kārtību un termiņus, kas noteikti sadales sistēmas operatora tīmekļa vietnē publicētajā Sadales sistēmas pakalpojumu izmantošanas kārtībā.
0. Ievērot Lietotāja gazificētajiem objektiem noteikto atļauto maksimālo dabasgāzes padeves slodzi.
0. Nekavējoties, bet ne vēlāk kā attiecīgās dienas laikā, informēt sadales sistēmas operatoru vai Tirgotāju, ja konstatēta neatbilstošas kvalitātes dabasgāzes piegāde.
0. Sniegt patiesu informāciju par komercuzskaites mēraparāta rādījumiem. 
0. Nodrošināt uzstādīto komercuzskaites mēraparātu un plombu saglabāšanu un ekspluatāciju atbilstoši to instrukcijām.
0. Lietotāja pārstāvja klātbūtnē nodrošināt Tirgotājam un sadales sistēmas operatoram piekļuvi dabasgāzes apgādes sistēmai komercuzskaites mēraparātu rādījumu kontrolei, laiku Pusēm iepriekš saskaņojot. 
0. Nodrošināt atbildīgo personu par gāzes saimniecību Līguma darbības laikā Lietotāja gazificētajā objektā.
0. Nekavējoties, bet ne vēlāk kā 24 stundu laikā, ziņot sadales sistēmas operatoram par konstatētajiem komercuzskaites mēraparātu vai plombu bojājumiem.
0. Saņemot rakstisku pieprasījumu, sniegt Tirgotājam un sadales sistēmas operatoram Lietotāja rīcībā esošo informāciju, lai Tirgotājs un sadales sistēmas operators varētu netraucēti pildīt tiem normatīvajos aktos un šajā Līgumā noteiktos pienākumus un īstenot paredzētās tiesības.
0. Ievērot un pildīt citus Latvijas Republikā spēkā esošajos normatīvajos aktos noteiktos pienākumus.
0. Lietotājam ir tiesības:
1. Saņemt dabasgāzi, balansēšanas un sistēmas pakalpojumus atbilstoši Līguma noteikumiem, tehniskajā specifikācijā noteiktajām prasībām un normatīvajiem aktiem.
1. Pēc pieprasījuma saņemt no Tirgotāja normatīvajos aktos noteikto informāciju, kas saistīta ar dabasgāzes pārdošanu Lietotājam.
1. Saņemt no sadales sistēmas operatora informāciju par dabasgāzes piegādes pārtraukumiem un iespējamo dabasgāzes piegādes atjaunošanas laiku.
1. Pieprasīt Tirgotājam iesniegt sistēmas operatoru izsniegtus apliecinājumus par Tirgotāja noslēgtajiem, spēkā esošajiem sistēmas pakalpojumu līgumiem.
1. Iesniegt Tirgotājam pretenziju par tā izrakstīto rēķinu, Līguma izpildi un dabasgāzes piegādi.
1. Veikt avansa maksājumus par dabasgāzi un sistēmas pakalpojumiem. Sistēmas pakalpojumu tarifu izmaiņu gadījumā avansā veiktajiem maksājumiem tiek veikts pārrēķins atbilstoši tarifiem dabasgāzes saņemšanas brīdī.
1. Izmantot citas normatīvajos aktos Lietotājam paredzētās tiesības.

1. Apakšuzņēmēju piesaistīšana un nomaiņa
2. Tirgotājs nav tiesīgs bez rakstiskas saskaņošanas ar Lietotāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
2. Lietotājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
1. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst šā likuma 42. panta otrajā daļā minētajiem pretendentu izslēgšanas iemesliem;
1. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst šā likuma 42. panta otrajā daļā minētajiem pretendentu izslēgšanas iemesliem;
1. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
2. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. 
2. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

1. Pušu atbildība
3. Puses atbild par kaitējumu un tiešajiem zaudējumiem, kas viņu darbības vai bezdarbības dēļ Līguma izpildes gaitā/rezultātā nodarīts otrai Līguma Pusei vai trešajām personām. Puses nes pilnu materiālo atbildību par Līguma saistību neizpildi vai nepienācīgu izpildi.
3. Puse, kura pārkāpusi Līguma noteikumus un nodarījusi zaudējumus otrai Pusei, atlīdzina tos Latvijas Republikas normatīvajos aktos noteiktajā kārtībā.
3. Tirgotājs nav atbildīgs, ja Lietotājam nav iespējams nodrošināt dabasgāzi sakarā ar to, ka sistēmas operatori nesniedz Lietotājam sistēmas pakalpojumus no Tirgotāja neatkarīgu iemeslu dēļ.
3. Ja Lietotājs nepamatoti kavē Līguma 4.10. apakšpunktā noteikto maksājuma termiņu, Tirgotājam ir tiesības pieprasīt un Lietotājam šādā gadījumā ir pienākums maksāt nokavējuma procentus 0,15% (nulle komats piecpadsmit procentu) apmērā no kavētā maksājuma summas par katru kavējuma dienu, sākot ar pirmo maksājuma kavējuma dienu, līdz dienai (ieskaitot), kad Lietotājs veicis pilnīgu nokavētā maksājuma samaksu, taču ne vairāk par 10 % (desmit procentiem) no laikā nesamaksātās summas.
3. Ja Tirgotājs neveic dabasgāzes pārdošanu Līgumā noteiktajā termiņā un Lietotājam nepieciešamajā apjomā savas vainas pēc, tad Lietotājam ir tiesības pieprasīt un Tirgotājam ir pienākums maksāt Lietotājam nokavējuma procentus 0,15% (nulle komats piecpadsmit procentu) apmērā no Lietotāja vidēji mēnesī patērētās dabasgāzes vērtības par katru nokavēto dienu.
3. Tirgotājs ir finansiāli atbildīgs par informācijas slēpšanu vai nesniegšanu vai arī nepatiesas informācijas sniegšanu Lietotājam un par tā rezultātā radītajiem zaudējumiem.
3. Lietotājs neatbild par Tirgotāja saistībām, kuras tas uzņēmies attiecībā pret trešajām personām sakarā ar Līguma izpildi.

1. Nepārvarama vara
4. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši preču piegādes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
4. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
4. Ja nepārvaramas varas apstākļu dēļ Līgums nav izpildāms ilgāk par 1 (vienu) mēnesi, katrai no Pusēm ir tiesības vienpusēji atkāpties no Līguma, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.
1. Fizisko personu datu aizsardzība
5. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
5. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
5. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
5. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
5. Neskatoties uz iepriekš minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, ar kurām Pasūtītājs sadarbojas šīs Līguma darbības nodrošināšanai.
5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šīs Līguma darbības  nodrošināšanai.

1. Līguma grozīšana un pirmstermiņa izbeigšana
6. Līgumā var izdarīt grozījumus vai papildinājumus, Pusēm par to rakstveidā vienojoties un vienošanos pievienojot Līgumam kā tā neatņemamu sastāvdaļu. Grozījumus vai papildinājumus izdara, ievērojot Publisko iepirkumu likuma 61. panta noteikumus.
6. [bookmark: _Hlk192075665]Ja Līguma kopējā summa, ņemot vērā visus tajā veiktos grozījumus, nav izlietota pilnā apmērā Līguma 2.2. apakšpunktā noteiktajā termiņā, Puses ir tiesīgas pagarināt Līguma darbības termiņu līdz brīdim, kad tiek izlietota visa Līgumā noteiktā summa, ievērojot nosacījumu, ka Līguma kopējais darbības termiņš nedrīkst pārsniegt 24 (divdesmit četrus) mēnešus no Līguma spēkā stāšanās dienas un Līgumā 4.1. apakšpunktā norādītā dabasgāzes cena paliek nemainīga.
6. Tirgotājs nav tiesīgs palielināt Līguma 4.1. apakšpunktā norādīto dabasgāzes cenu, atskaitot gadījumu, ja Tirgotājs iesniedz Lietotājam pamatojumu par cenas pieauguma apstākļiem un Lietotājs piekrīt palielināt dabasgāzes cenu.
6. Līgums var tikt izbeigts pirms termiņa vismaz 60 (sešdesmit) dienas iepriekš par to rakstiski paziņojot otrai Pusei, vai jebkurā brīdī, Pusēm par to rakstveidā vienojoties, vai vienpusēji Līgumā noteiktajā kārtībā. 
6. Lietotājam ir tiesības vienpusēji izbeigt Līgumu, par to rakstiski paziņojot Tirgotājam 5 (piecas) darba dienas iepriekš un neatlīdzinot tādējādi radušos zaudējumus, ja:
4. Tirgotājs ir zaudējis tiesības nodrošināt dabasgāzes tirdzniecību;
4. Lietotājam ir zudusi nepieciešamība saņemt dabasgāzi un sistēmas pakalpojumus;
4. Tirgotājam ir pasludināts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība, Tirgotājs tiek aizstāts ar citu uzņēmēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis uzņēmējs neatbilst Publisko iepirkumu likuma 61. panta trešās daļas 4. punktā noteiktajam;
4. Tirgotājs nepilda saistības atbilstoši Līguma nosacījumiem un saistību neizpilde turpinās 15 (piecpadsmit) darba dienas pēc tam, kad Lietotājs par to rakstveidā brīdinājis Tirgotāju;
4. saskaņā ar Starptautisko un Latvijas Republikas nacionālo sankciju likuma 11.1 panta piekto daļu Līgumu nav iespējams izpildīt tādēļ, ka Līguma izpildes laikā Tirgotājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6. Lietotājam ir tiesības vienpusēji atkāpties no Līguma, par to rakstveidā paziņojot Tirgotājam 5 (piecas) darba dienas iepriekš Publisko iepirkumu likuma 64. panta pirmajā daļā minētajos gadījumos. Šajos gadījumos Tirgotājam nekādi zaudējumi un/vai izdevumi atlīdzināti netiek.
6. Tirgotājam ir tiesības vienpusēji izbeigt Līgumu, par to rakstiski paziņojot Lietotājam 5 (piecas) darba dienas iepriekš un neatlīdzinot tādējādi radušos zaudējumus, ja:
6. Lietotājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
6. Tirgotājam ir kļuvis zināms, ka Lietotājs ir zaudējis gazificētā objekta īpašuma, lietošanas vai valdījuma tiesības;
6. Lietotājs bez pamatota iemesla neveic Līgumā noteiktos maksājumus un kavējums ir vismaz 30 (trīsdesmit) dienas. Ja iepriekš minētajā brīdinājuma termiņā Lietotājs veic Līgumā noteikto maksājumu, tad Tirgotāja vienpusēja atkāpšanās tiek izbeigta un abas Puses turpina Līguma izpildi. Par nepamatotu iemeslu nav uzskatāms gadījums, kad Tirgotāja saistību neizpildes vai nepienācīgas izpildes rezultātā Lietotājs neveic Līgumā noteikto maksājumu Līgumā noteiktajā termiņā.
6. Jebkurā no Līguma izbeigšanas gadījumiem Lietotājam ir pienākums samaksāt Tirgotājam par līdz Līguma izbeigšanas dienai saņemto dabasgāzi un sistēmas pakalpojumiem.

1. Nobeiguma noteikumi
7. Par Līguma izpildi atbildīgais Lietotāja pārstāvis ir ______ tālr.: ______, e-pasts: ______. 
7. Par Līguma izpildi atbildīgais Tirgotāja pārstāvis ir ______ tālr. ______, e-pasts: ______.
7. Ja kādai no Pusēm tiek mainīts juridiskais statuss, adrese vai citi rekvizīti, atbildīgie pārstāvji vai kontaktinformācija, tai ir pienākums par to rakstveidā paziņot otrai Pusei 7 (septiņu) kalendāro laikā. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
7. Visi paziņojumi Līguma sakarā izdarāmi rakstiski un saskaņā ar Oficiālās elektroniskās adreses likumu nosūtāmi otrajai Pusei uz oficiālo elektronisko adresi jeb e-adresi vai pa pastu.
7. Elektroniskā pasta paziņojumi, kas nosūtīti uz Pušu atbildīgo pārstāvju elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu.
7. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam, izņemot gadījumu, ja Tirgotājs tiek aizstāts ar citu uzņēmēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis uzņēmējs neatbilst Publisko iepirkumu likuma 61. panta trešās daļas 4. punktā noteiktajam.
7. Visus strīdus un domstarpības, kas varētu rasties sakarā ar šī Līguma izpildi, Puses apņemas risināt sarunu ceļā. Gadījumā, ja Puses nevar vienoties, strīdus izskata Latvijas Republikas tiesu iestādēs atbilstoši Latvijas Republikas normatīvajos aktos noteiktai kārtībai.
7. Ja sakarā ar Līgumu vai tā izpildi starp Pusēm pastāv strīds vai kāda no Pusēm ir cēlusi prasību tiesā, Puses, ja tas iespējams un to pieļauj Līgums un normatīvie akti, turpina Līguma izpildi tiktāl, cik to neskar strīds.
7. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus.
7. Šajā Līgumā neparedzētajos jautājumos Puses rīkojas atbilstoši Latvijas Republikā spēkā esošajiem normatīvajiem aktiem.
7. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
7. Līgumam pievienoti šādi pielikumi, kas ir tā neatņemamas sastāvdaļas:
11.  1. pielikums – Tehniskā specifikācija.
11.  2. pielikums – Tehniskais un finanšu piedāvājums.

